คือเราประจำเดือนเราหมดวันที่ 18-19 และมีเพศสัมพันกับแฟนในวันที่ 22-23 ค่ะ ใส่ถุงยางทุกรอบ แต่วันที่ 23 ก่อนที่จะใส่ถุงยางเราเอาของแฟนมาถูของเราก่อน พอใส่ถุงยางแล้วก็มีการสอดใส่ แต่หลังเสร็จกิจกรรมพบว่ามีน้ำใสๆเมือกๆ มีฟองด้วย ยืดติดอยู่ตรงแคมและขาหนีบของเรา ลองเอาถุงยางใส่น้ำดูแล้วพบว่าไม่มีการรั่วซึมใดๆ อยากทราบว่าน้ำที่ติดอยู่คือน้ำอะไรคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2% ซึ่งถือว่าน้อยมากกรณีนี้ อาจจะมีการทดสอบการรั่วหรือฉีกขาดของถุงยางหลังการใช้งาน ซึ่งถ้าลองใส่น้ำดูเองหลังจากนั้น ไม่พบการรั่วซึมใดๆ ก็ไม่น่าจะมีการฉีกขาดของถุงยางน้ำใสๆเมือกๆที่ไหลออกมานั้น อาจจะเป็นน้ำหล่อลื่นที่เกิดจากฝ่ายหญิงเอง ถ้าถุงยางไม่ได้ขาดไม่ได้รั่ว ก็ไม่น่ามีน้ำอสุจิไหลออกมาแต่อย่างใด แต่หากไม่สบายใจมาก หรือลักษณะน้ำดูเหมือนน้ำอสุจิจริงๆ อาจจะกินยาคุมฉุกเฉินร่วมไปด้วยภายใน 72 ชั่วโมงหลังมีเพศสัมพันธ์ และสังเกตรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ